  Туспуктэм: Григорий Фомин Майя Бывальцева Удмуртиысь театръёс творчествоя ужзэс азинтыны но выль тӥрлыклы 2024-тӥ арын федерал но улосвыл коньдтъёсысь субсидиос басьтозы. Юрттэт кык муниципал но кык кун театръёслы вуоз. Со сярысь элькун тӧролэн но кивалтэтлэн пресс-службазы ивортӥз. Ваньбурзэс выльдон но творчетсвоя ужзэс азьланьтон понна Сарапулысь драмая театр но Глазкарысь драмая «Парафраз» театр оглом 2 миллион 176 сюрс манет басьтозы. Удмуртиысь кун мунё театрлы 2 миллион 578 сюрс манет сётозы, со спектакль пуктыны но выль тӥрлык басьтыны мыноз. Операя но балетъя П. И. Чайковский нимо кун театр ваньбурзэ 9 миллион манетлэсь трослы выльдоз. « Шумпотӥсько, Россиысь лулчебертъя министврстволэн таӵе юрттэтэзлы луыса, нош со 2017-тӥ арысен висъяське, асьме театръёс творчествоя ужлы коньдон басьтыны, ваньбурзэс выльдыны быгато шуыса. Ужъюртъёслы вуоно арлы висъям коньдон нырысь ик постановкаос лэсьтыны мыноз » Владимир Соловьёв, Удмуртиысь лулчеберетъя министр Ватсалом, таяз арын сыӵе юрттэт куинь кун театръёс басьтӥзы. Йӧскалык театре куараен ужаны приборъёс вуизы ни, Операя но балетъя П. И. Чайковский нимо театре парогенераторъёс вайизы. Мунё театре софитъёс, микрофонъёс, микшеръёс вуттӥзы ни, куарусёнэ тӥрлыклэн кыкетӥ люкетэз вуоз на. Тодэ вайытом, 23-тӥ гудырикошконысен Удмуртиысь операя но балетъя П. И. Чайковский кун театрен Алексей Фомин кивалтыны кутскиз. Тегъёс: Театр коньдон Удмуртия  